
Informatīvais ziņojums par precizējumiem Latvijas Atveseļošanas un noturības mehānisma plāna 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.r. reforma “Inovāciju pārvaldība un privāto P&A investīciju motivācija” 5.1.1.1.i. investīcijas  “Atbalsts pilnvērtīgam inovāciju sistēmas pārvaldības modelim” ietvaros

Informatīvais ziņojumus izstrādāts pēc Ekonomikas ministrijas iniciatīvas, lai nodrošinātu precīzu 2024. gada 19.decembris Latvijas atveseļošanas un noturības mehānisma plāna (turpmāk – Atveseļošanas fonds) otro papildinājumu  (Ministru kabineta prot. Nr. 54 36.§),  2025. gada 13. novembra Atveseļošanas fonda trešo papildinājumu (Ministru kabineta prot. Nr. 46 32.§) un 2026. gada 26.maija ceturto papildinājumu ((Ministru kabineta prot. Nr. 29 88.§),) atspoguļojumu 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.r. reforma “Inovāciju pārvaldība un privāto P&A investīciju motivācija” 5.1.1.1.i. investīcijas  “Atbalsts pilnvērtīgam inovāciju sistēmas pārvaldības modelim”” (turpmāk – 5.1.1.1.i. investīcija) īstenošanā. 
 Informatīvā ziņojuma mērķis ir precizēt 5.1.1.1.i. investīcijas darbības nosacījumus attiecībā uz 5.1.1.1.i. investīcijas rādītājiem, kā arī iesaistīto institūciju pienākumus un finansējuma izlietojumu. Precizējumi pēc būtības neietekmē 5.1.1.1.i. investīcijas  mērķa un rezultātu sasniegšanu, bet ir vērsti uz inovāciju sistēmas pārvaldības modeļa īstenošanas precizēšanu un finansējuma ieguldīšanu.
1. Esošā situācija
Lai īstenotu efektīvu, pārskatāmu un finanšu vadības principiem atbilstošu investīciju ieviešanu Atveseļošanas fonda ietvaros, 2023. gada 13. jūnijā tika apstiprināts informatīvais ziņojums “Par Latvijas Atveseļošanas un noturības mehānisma plāna 5.1. reformu un investīciju virziena "Produktivitātes paaugstināšana caur investīciju apjoma palielināšanu P&A" 5.1.1.r. reforma "Inovāciju pārvaldība un privāto P&A investīciju motivācija" 5.1.1.1.i. investīcijas "Pilnvērtīga inovāciju sistēmas pārvaldības modeļa izstrāde un tā nepārtraukta darbināšana" īstenošanu” (turpmāk –  2023. gada 13.jūnija informatīvais ziņojums) (Ministru kabineta protokols Nr. 32 45 §). Šī ziņojuma ietvaros tika noteikta Atveseļošanās fonda 5.1.1.1.i investīcijas īstenošanas un uzraudzības kārtība, tostarp investīcijas mērķi, sasniedzamie atskaites punkti, pieejamais finansējums, iesaistīto institūciju tiesības un pienākumi, kā arī atbalstāmās darbības un izmaksu attiecināmības nosacījumi. 
2023. gada 13.jūnija informatīvais ziņojums noteica 5.1.1.1.i. investīcijas mērķus – līdz 2026.gada 30.jūnijam izstrādāt monitoringa ziņojumus – un noteikt inovācijas pārvaldības modeļa ieviešanas dalībniekus, to pienākumus, attiecināmas izmaksas, kā arī projekta īstenošanas nosacījumus un uzraudzības kārtību. 
Atveseļošanās fonda trešo grozījumu ietvaros paredzēts vienkāršot 5.1.1.1.i. investīcijas “Pilnvērtīga inovāciju sistēmas pārvaldības modeļa operacionalizācija” atskaites punkta Nr. 156 “Monitoringa ziņojums” (CID atsauce Nr.156), saglabājot prasību publicēt:
· divus ziņojumus par RIS3 jomām, no kuriem vismaz viens iekļauj arī Inovācijas atbalsta programmas novērtējumu;
· vienu ziņojumu, kurā ietverts pētniecības atbalsta programmas un sadarbības tīkla atbalsta programmai izvēlēto starpnieku snieguma novērtējums, kā arī inovācijas pārvaldības modeļa darbības analīze. 
Atskaites punkta Nr.156 ietvaros uz 2026.gada 3.februāri Ekonomikas ministrijas mājaslapā ir publicēti 3 ziņojumi[footnoteRef:1] - "Viedās specializācijas stratēģijas monitorings: 2024. gada ziņojums" (turpmāk - 2024. gada Ziņojums), "Viedās specializācijas stratēģijas monitorings: 2025.gada ziņojums" (turpmāk - 2025. gada Ziņojums) un “Latvijas Viedās specializācijas stratēģijas uzraudzības ziņojums (2026)” (turpmāk - 2026. gada Ziņojums), kuros iekļauta informācija par visām RIS3 jomām, ar inovāciju, pētniecību un attīstību (turpmāk - P&A&I) saistīto programmu ieviešanu un sasniegtajiem rādītājiem. 2024. gada ziņojumā ietverts novērtējums Latvijas sniegumam P&A&I jomā no 2021. gada sākuma, identificējot konkurētspējas priekšrocības un tehnoloģiju nišas, un novērtējot ekonomiskās transformācijas progresu. Ziņojumā secināts, ka nepieciešams stiprināt RIS3 uzskaiti un pārvaldību, kā arī pilnveidot atbalsta mehānismus ES ietvarprogrammās. 2025. gada ziņojumā izvērtēts RIS3 ieviešanas progress no 2024. gada 1. janvāra līdz 2025. gada 31. jūlijam atbilstoši Ekonomikas ministrijas un Izglītības un Zinātnes ministrijas īstenotajām atbalsta programmām, vienlaikus ziņojumā apkopojot veiksmes stāstus, kas atspoguļo atbalsta instrumentu praktisko ietekmi un pienesumu P&A&I jomas attīstībā. Savukārt, 2026.gada Ziņojumā iekļauta inovācijas pārvaldības modeļa un atbalstu programmu analīze. 2026.gad Ziņojumā iekļautā informācija apliecina, ka valsts inovāciju un ekonomiskās transformācijas politika sniedz redzamus rezultātus, būtiski stiprinot uzņēmējdarbības, valsts, tai skaitā valsts zinātnisko institūtu, un augstākās izglītības sektoru konkurētspēju un augstas pievienotās vērtības radīšanu. Ziņojumos apkopotie dati parāda, ka uzņēmumu neto apgrozījums un radītie inovāciju rezultāti jau šobrīd pārsniedz publiskā finansējuma ieguldījumu apjomu, apliecinot RIS3 jomām paredzēto atbalsta instrumentu augsto efektivitāti un ekonomisko atdevi.  [1:  Viedās specializācijas stratēģijas (RIS3) monitoringa ziņojumi.
Pieejams Ekonomikas ministrijas mājas lapā - https://www.em.gov.lv/lv/viedas-specializacijas-strategija-ris3 ] 


2. Izmaiņas 5.1.1.1.i. investīcijas īstenošanā
2.1. Izmaiņas 5.1.1.1.i. investīcijas rādītāju un to sasniegšanas mehānisma ietvaros
Lai nodrošinātu pilnvērtīgu inovāciju sistēmas pārvaldības modeļa izstrādi un tā nepārtrauktu darbināšanu, Atveseļošanas fonds otrajos papildinājumos[footnoteRef:2] veikti precizējumi, lai nodrošināt samērīgu pienākumu sadali starp Ekonomikas ministriju un LIAA. Atveseļošanas fonds otrajos papildinājumos precizēts 5.1.1.1.i investīcijas mērķa Nr.155 apraksts, nosaukums un mērvienība, lai vienkāršotu rādītāju atskaitīšanās procesus, mazinot administratīvo slogu un atskaites punktu interpretāciju, kas būs nepieciešama darbinieku iesaistei. Veiktās izmaiņas mērķī Nr.155: [2:  Padomes Īstenošanas lēmums, ar ko groza 2021. gada 13. jūlija Īstenošanas lēmumu par Latvijas atveseļošanas un noturības plāna novērtējuma apstiprināšanu, ar ko 2025. gada 19. februārī ir pieņemti otrie grozījumi (turpmāk – otrais papildinājums)] 

· mainīts mērķa nosaukums uz “Nepieciešamo cilvēkresursu nolīgšana vai iecelšana”;
· mainīts mērķa apraksts uz “Ekonomikas ministrija un Latvijas Investīciju un attīstības aģentūra nolīgst vai ieceļ vismaz 19 cilvēkus, lai nodrošinātu šīm iestādēm uzticēto funkciju izpildi inovācijas”;
· mainīta mērvienība uz “cilvēku skaits”.
Lai vienkāršotu rādītāju atskaitīšanās procesus, Atveseļošanas fonds trešajos papildinājumos[footnoteRef:3] precizēts 5.1.1.1.i investīcijas atskaites punkta Nr.156 apraksts, nosaukums, sasniedzamais rezultāts, kā arī katra atskaites punkta un mērķa apraksts. Grozījumu ietvaros iekļauta vienkāršota atskaites punkta Nr.156 aprakstu, un tehniski precizējot nosaukumu, saglabājot prasību izstrādāt divus ziņojumus par RIS3 rādītāju novērtējumu un vienu ziņojumu par jaunā inovācijas pārvaldības modeļa darbības analīzi. Veiktās izmaiņas atskaites punktā Nr.156: [3:  Padomes Īstenošanas lēmums, ar ko groza 2021. gada 13. jūlija Īstenošanas lēmumu par Latvijas atveseļošanas un noturības plāna novērtējuma apstiprināšanu, ar ko 2025. gada 12. decembrī ir pieņemti trešie grozījumi (turpmāk – trešais papildinājums)] 

· mainīts 5.1.1.1.i investīcijas nosaukums uz “Atbalsts pilnvērtīgam inovāciju sistēmas pārvaldības modelim”;
· mainīts rādītāja nosaukums uz “monitoringa ziņojums”;
· mainīts Kvalitatīvie rādītāju nosaukums uz “Publicēts monitoringa ziņojums”;
· mainīts katra atskaites punkta un mērķa apraksts uz “Ekonomikas ministrija publicē: — divus ziņojumus par RIS3 jomām, kur ietvers vismaz viens Inovācijas atbalsta programmas izvērtējumus un ieteikumus tās uzlabošanai; — vienu ziņojumu, kurā ietverts novērtējums par pētniecības atbalsta programmas un sadarbības tīkla atbalsta programmai, kā arī inovācijas pārvaldības modeļa analīze.”.
Veiktie grozījumi izdarīti tehnisku un īstenošanas precizējumu dēļ, lai CID Nr.156 apraksts būtu viennozīmīgs par sasniedzamo rezultātu un saturētu formulējumus, kurus Eiropas Komisija var objektīvi verificēt. Attiecīgi atskaites punkta apraksts precizēts, norādot, kādi pārvaldības elementi izveidoti, kā tie darbojas, ar kādiem dokumentiem vai institucionāliem lēmumiem tos pierādīt.

2.1.1. Izmaiņas monitoringa ziņojuma izstrādē un publicēšanā
Ar 2023. gada 13. jūnija informatīvo ziņojumu paredzēja, ka monitoringa ziņojuma izstrādē un inovācijas pārvaldība ietvaros ir jānodarbina tieši 19 cilvēki, kuri iesaistīti monitoringa ziņojuma izstrādē un inovācijas pārvaldības modeļa ieviešanā, lai nodrošinātu šīm iestādēm uzticēto funkciju izpildi inovācijas pārvaldības jomā. 
Pamatojoties uz 2023. gada 13. jūnija informatīvo ziņojumu, lai vienkāršotu un precizētu investīcijas ietvaros sasniedzamos atskaites punktus un uzraudzības rādītājus, tie tiek izteikti šādā redakcijā:
[bookmark: _Ref132727761]"28.1. Mērķis līdz 2023.gada 31.decembrim: nepieciešamo cilvēkresursu nodarbinātība (jāslēdz līgumi vai jāieceļ amatā) – vismaz 19 darbinieki[footnoteRef:4].  [4:  2023.gada 13.jūnija informatīvā ziņojuma 28.1.punkts] 

28.3. un 28.4. apakšpunkti tiek dzēsti, 5.1.1.1.i. investīcijas ietvaros uzraudzības un nacionālie rādītāji netiek uzskaitīti[footnoteRef:5]. [5:  2023.gada 13.jūnija informatīvā ziņojuma 28.3. un 28.4.punkts. Pamatojoties uz Finanšu ministrijas 23.05.2025. vēstuli Nr.5.1-27/21/1573 uzraudzības rādītājiem netiek vairāk veikta datu uzkrāšana un uzraudzība.] 

29. EM iesaistās atskaites punkta sasniegšanā un iesniedz inovāciju un pētniecības pārvaldības padomi saskaņošanai un publicē:
29.1. divus ziņojumus par RIS3 jomām ar datiem par vismaz vienu gadu, kur ietverts vismaz viens Inovācijas atbalsta programmas izvērtējums un ieteikumi tās uzlabošanai[footnoteRef:6];   [6:   2023.gada 13.jūnija informatīvā ziņojuma 29.3.punkts] 

29.2. vienu ziņojumu, kurā ietverts novērtējums par privāto starpnieku sniegumu, kas atlasīti pētniecības atbalsta programmas un sadarbības tīkla atbalsta programmai, kā arī jaunā inovācijas pārvaldības modeļa darbības analīze[footnoteRef:7]." [7:   2023.gada 13.jūnija informatīvā ziņojuma 29.4.punkts] 

Izmaiņas sniedza iespēju piesaistīt nepieciešamo cilvēku skaitu, lai nodrošina pārvaldības modeļa darbību, piešķirtā budžeta ietvaros. Papildus Atveseļošanas fonda trešie grozījumi precizē sasniedzamo rādītāju, novēršot interpretācijas iespējas starp iesaistītajām pusēm. 


2.1.2. Izmaiņas iesaistīto institūciju pienākumos  un aktivitātēs
Atveseļošanas fonda otro un trešo papildinājumu ievaros tehniski precizēti Ekonomikas ministrija, LIAA un RIS3 vadības grupas pienākumi. Precizējumi bija nepieciešami, lai noteiktu, ka inovāciju sistēmas pārvaldības modeļa ietvaros LIAA ir atbildīga par ilgtermiņa stratēģiju izstrādi valsts līmenī katrai RIS3 jomai, kas saistīts ar valsts iestāžu iesaisti ar stratēģijā un darbības plānā noteikto pienākumu ieviešanu un uzraudzību. Savukārt RIS3 vadības grupu pienākumi precizēti uz darbībām, lai veicinātu nozares, pētniecības organizācijas un valsts sektora apvienošanu vienā platformā, kā arī nodrošinātu ar RIS3 stratēģiju apstiprināšanu un iespējamo rīcību identificēšanu, kas varētu veicināt RIS3 ilgtermiņa stratēģijās minēto rādītāju sasniegšanu.
2023.gada 13 jūnija informatīvā ziņojumā visi iekļautie 5.1.1.1.i. investīcijas īstenošanas nosacījumi paliek spēkā, bet šajā informatīvajā ziņojumā tiek norādītas tikai izmaiņas iepriekš apstiprinātajos nosacījumos, kā arī tiek informēts par galvenajām aktualitātēm.
2023. gada 13. jūnija informatīvajā ziņojumā ietvertie LIAA pienākumi noteica uzņēmumu un pētniecības organizāciju iesaisti starptautiskās programmās un projektos, RIS3 jomu ilgtermiņa stratēģijas izstrādi un tās datu analizēšanu, uzkrāšanu un apkopošanu, kā arī izstrādātās RIS3 stratēģijas organizētu komunikāciju starp nozarēm un pētniecības organizācijām vai valsti, bet neiekļāva pienākumus, kas saistīti ar RIS3 stratēģijas izstrādi. 
Ņemot vērā, ka Ekonomikas ministrijai ir jānodrošina dalība un uzraudzība pētniecības projektu, kas atbilst Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014) 25.pantam, vērtēšanā un ieviešanā 1.2.1.2.i. investīcijas 2. pasākuma “Inovatīvu produktu un tehnoloģiju izstrāde”, 2.2.1.3.i. investīcijas “Atbalsts jaunu produktu un pakalpojumu ieviešanai uzņēmējdarbībā”, 5.1.1.2.i. investīcijas “Atbalsta instruments pētniecībai un internacionalizācijai” pirmās, otrās un ceturtās kārtas ietvaros, kur pētniecības projektu īstenošanas termiņš ir līdz 2027.gada 31.decembrim, nepieciešams pagarināt 5.1.1.1.i investīcijas ieviešanas termiņš līdz 2028.gada 29.februārim, lai nodrošinātu apstiprināto pētniecības projektu sasniegto rezultātu uzraudzību. Detalizētāka informācija un pamatojums par minēto investīciju uzraudzības nepieciešamību ir pieejama informatīvajā ziņojumā “Par Atveseļošanas un noturības mehānisma 1.2.1.2.i. investīcijas 2. pasākuma “Inovatīvu produktu un tehnoloģiju izstrāde”, 2.2.1.3.i. investīcijas “Atbalsts jaunu produktu un pakalpojumu ieviešanai uzņēmējdarbībā”, 5.1.1.2.i. investīcijas “Atbalsta instruments pētniecībai un internacionalizācijai” pirmās, otrās un ceturtās kārtas īstenošanu pēc 2026. gada 31. augusta” (26-TA-1172).
Lai nodrošināt inovācijas pārvaldības sistēmas ietvaros plānoto pasākumu ieviešanu, tiek pagarināts 5.1.1.1.i investīcijas ieviešanas un izmaksu attiecināšanas termiņš līdz 2028.gada 29. februārim. Pagarinājums neietekmē noteikto rādītāja sasniegšana, bet saistīts ar pieejamā finansējuma ieguldīšanu pilnvērtīgas investīcijas īstenošanai un uzraudzības funkciju nodrošinātu Ekonomikas ministrijai pienākumu veikšanai attiecībā uz pētniecības projektu vērtēšanu 1.2.1.2.i. investīcijas 2. pasākuma “Inovatīvu produktu un tehnoloģiju izstrāde”, 2.2.1.3.i. investīcijas “Atbalsts jaunu produktu un pakalpojumu ieviešanai uzņēmējdarbībā”, 5.1.1.2.i. investīcijas “Atbalsta instruments pētniecībai un internacionalizācijai” pirmās, otrās un ceturtās kārtas ietvaros.
Jaunie pienākumi tiek vienkāršoti un precizēti, paredzot šādas izmaiņas:
"43. LIAA ir šādi pienākumi[footnoteRef:8] : [8:   2023.gada 13.jūnija informatīvā ziņojuma 43.punkts] 

43.1. ilgtermiņa stratēģiju izstrādi valsts līmenī katrai RIS3 jomai;
43.2. gada rīcības plānu izstrādi katrai RIS3 jomai;
43.3. stratēģiskās padomes izveidi katrai RIS3 jomai; 
43.4. izveidoto padomju vadīšanu un koordinēšanu;
43.5 metodikas izstrādi aktīvu vērtības ķēžu atlasīšanai, tostarp par kvantitatīvu kritēriju noteikšanu vērtības ķēžu likvidēšanai;
43.6. veicināt komersantu un pētniecības un zināšanu izplatīšanas organizāciju iesaisti starptautiskās pētniecības un attīstības programmās un projektos, kuras Eiropas Komisija un/vai tās aģentūras izsludina centralizēti, piemēram, programmas Apvārsnis Eiropa, Digitālā Eiropa, Eiropas Inovāciju Fonds, Eiropas Aizsardzības fonds, I3 Instrumenti un citas, vienlaikus Latvijas Investīciju un attīstības aģentūra neveic atbalstāmās darbības komersantu vai pētniecības un zināšanu izplatīšanas organizāciju interesēs, kas klasificējamas kā komercdarbības atbalsts.
Ņemot vēra plānotās izmaiņas, tiks veikti grozījumi noslēgtajā vienošanās ar LIAA par investīciju projektu īstenošanu un izmaksu attiecināšanu līdz 2026.gada 31.decembrim. Papildus finansējuma saņēmējiem būs jāiesniedz projekta  grozījumi. Maksājumus finansējuma saņēmējiem plānots veikt līdz 26.02.2027.
Vienlaikus aktivitāte tiek paplašinātas ar atsevišķu punktu par pasākumu organizēšanu, piemēram, Techritory, kas sniegs iespēju nodrošināt informācijas pieejamību par RIS3 jomu attīstību un starptautisko projektu pieteikumu iespējām, izsakot to šādā redakcijā:
“44.5. pasākumi RIS3 jomu popularizēšanā, jaunu partnerību un jaunu sadarbības projektu uzsākšanai un veicināšanai.”
RIS3 vadības grupas pienākumi 2023.gada 13. jūnija informatīvajā ziņojumā neiekļāva plānoto investīciju saderību ar valsts konkurences priekšrocībām un RIS3 specializācijas stratēģijām. Pienākumi tiek papildināti un izteikti šādā redakcijā:
"40. RIS3 vadības grupai ir šādi pienākumi:[footnoteRef:9]  [9:   2023.gada 13.jūnija informatīvā ziņojuma 40.punkts] 

40.1. nodrošina plānoto investīciju saderību ar RIS3 specializācijas stratēģijām, valsts konkurences priekšrocībām;
40.2. apvienot nozari, pētniecības organizācijas un valsts sektoru;
40.3. identificēt RIS3 jomas ietvaros esošos problēmjautājumus;
40.4 stratēģiju apstiprināšanu RIS3 specializācijas jomās;
40.5 izstrādāt ar viedās specializācijas ilgtermiņa stratēģiju saistīto rīcību un normatīvā regulējuma iniciatīvu priekšlikumus."
2024. gada 16. augusta LZA vienošanās ietvaros, Ekonomikas ministrija ir noteikusi LZA kā sadarbības partnerus par ekspertu piesaisti. Savukārt 2026. gada 10. martā LZA vienošanās ietvaros tiek paplašināta LZA iesaiste attiecībā uz zinātnisko analīzi par tehnoloģiju attīstības iespējām, lai, balstoties uz datiem un pētniecību, sistemātiski izstrādātu pamatotus priekšlikumus viedās specializācijas jomu attīstībai un eksporta veicināšanai, tādējādi stiprinot ekonomikas konkurētspēju. 2023. gada 13. jūnija informatīvajā ziņojumā tika paredzēta TEP pētījuma izstrāde un priekšlikumu izstrāde RIS3 attīstības iespējām un pilnveidošanai. Papildus, balstoties uz TEP pētījuma rezultātiem, LZA pienākumi tiek papildināti un izteikti šādā redakcijā ar 17.3. apakšpunktu:
[bookmark: _Ref135839413][bookmark: _Ref134436197][bookmark: _Ref132717107]"17. LZA pienākumi[footnoteRef:10]: [10:   2023.gada 13.jūnija informatīvā ziņojuma 17.punkts] 

17.1. identificēt un izstrādāt iespējamās tehnoloģiskās attīstības radītās iespējas, tiešā saistībā ar pašreizējām nozares attīstības spējām;
17.2. izstrādāt priekšlikumus ar viedās specializācijas ilgtermiņa stratēģiju saistītajai zinātnes attīstības rīcībai, zinātniskās kapacitātes pilnveidošanai un identificēt iespējamo mijiedarbību ar komersantiem konkrētu inovācijas mērķu sasniegšanai;
17.3. izstrādāt priekšlikumus par viedās specializācijas jomas attīstības un eksporta veicināšanas iespējām."
	Saskaņā ar 2025. gada 21. februāra LV PEAK vienošanos, Latvijas Universitāte nodrošina izpēti virzienos, kas saistīti ar produktivitātes dinamiku un faktoriem – makro, nozaru un uzņēmumu griezumā; ar produktivitātes kritērijiem valsts atbalsta programmās, kā arī sniedz ieteikumus Eiropas Savienības fondu investīciju stratēģijas izstrādes uzlabošanai un izveido produktivitātes veicināšanas kopsavilkumu, iekļaujot dažādus institūciju ieteikumus. Attiecīgi Latvijas universitātei LV PEAK vienošanās ietvaros noteikti šādi pienākumi:
1) izpētīt Latvijas produktivitātes veicināšanas praktiskos aspektus makro un nozaru uzņēmumu griezumā, t.sk. izvērtējot Viedās specializācijas stratēģijas ietekmi uz produktivitāti un ekonomikas transformāciju, sniedzot priekšlikumus 2025.gada Ekonomikas ministrijas ziņojumam par ekonomikas attīstību, t.sk. veicot salīdzinājumu ar Baltijas valstīm un identificējot Latvijas atpalicības iemeslus;
2) sniegt priekšlikumus produktivitātes aprēķinam uzņēmumu griezumā un kritērijiem valsts atbalsta programmās;
3) izpētīt Latvijas produktivitātes veicināšanas praktiskos aspektus makro, nozaru un uzņēmumu griezumā, t.sk. izvērtējot Viedās specializācijas stratēģijas ietekmi uz produktivitāti un ekonomikas transformāciju, sniedzot priekšlikumus 2026.gada Ministrijas ziņojumam par ekonomikas attīstību, t.sk. veicot salīdzinājumu ar Baltijas valstīm un identificējot Latvijas atpalicības iemeslus.
4) izstrādāt izvērtējumu par produktivitātes kāpināšanu un ekonomikas transformāciju, kas iekļauj priekšlikumus par turpmāk nepieciešamajiem stimuliem un nosacījumiem uzņēmumiem valsts atbalstu programmu ietvaros.
Lai nodrošinātu 5.1.1.1.i. investīcijas ietvaros uzraudzību par pētniecības projektu ieviešanu Atveseļošanas un noturības mehānisma 1.2.1.2.i. investīcijas 2. pasākuma “Inovatīvu produktu un tehnoloģiju izstrāde”, 2.2.1.3.i. investīcijas “Atbalsts jaunu produktu un pakalpojumu ieviešanai uzņēmējdarbībā”, 5.1.1.2.i. investīcijas “Atbalsta instruments pētniecībai un internacionalizācijai” pirmās, otrās un ceturtās kārtas ietvaros, tiek piesaistīs Centrālo finanšu un līgumu aģentūru (turpmāk – CFLA) kā finansējuma saņēmējs. Ekonomikas ministrija līdz 2026. gada 31. decembrim slēdz vienošanos ar CFLA kā finansējuma saņēmēju par iesaisti uzraudzības funkciju nodrošināšanai, iekļaujot jaunu punktu šādā redakcijā: 
“47.1 Atbilstoši 47.1. apakšpunktā izpildei, Nozares ministrija slēdz vienošanos ar CFLA par iesaisti Atveseļošanas un noturības mehānisma 1.2.1.2.i. investīcijas 2. pasākuma “Inovatīvu produktu un tehnoloģiju izstrāde”, 2.2.1.3.i. investīcijas “Atbalsts jaunu produktu un pakalpojumu ieviešanai uzņēmējdarbībā”, 5.1.1.2.i. investīcijas “Atbalsta instruments pētniecībai un internacionalizācijai” pirmās, otrās un ceturtās kārtas  ietvaros īstenoto pētniecības projektu uzraudzības nodrošināšanā, kas sevī ietver līgumu administrēšanu, maksājumu izvērtēšanu un rezultātu pārbaudi visā projektu īstenošanas periodā laika periodā no 2027. gada 1. janvāra līdz 2028. gada 29. februārim.”
Ņemot vērā, ka tiek pagarināts 5.1.1.1.i. investīcijas īstenošanas termiņš līdz 2028.gada 29.februārim, tad Ekonomikas ministrijai kā nozares ministrijai jānodrošina uzraudzība noteiktā termiņa ietvaros, kas ietver sevī arī progresa pārskata pārbaudes. Ekonomikas ministrija kā nozares ministrija nodrošina 5.1.1.1.i. investīcijas īstenošanas, finansējuma izlietojuma un noteikto mērķu un rezultātu sasniegšanas virsuzraudzību. CFLA saskaņā ar noslēgto vienošanos nodrošina pētniecības projektu ieviešanas operacionālo uzraudzību, tostarp līgumu administrēšanu, maksājumu pieprasījumu izvērtēšanu un rezultātu pārbaudi. Ekonomikas ministrija slēdz vienošanos ar CFLA par iesaisti investīcijā. CFLA kā finansējuma saņēmējs netiek izvēlēts projektu iesniegumu atlases ietvaros, bet gan Ministru kabinetam pieņemot lēmumu par uzraudzības funkcijas piešķiršanu CFLA, ņemot vērā CFLA kompetenci uzraudzībā kopumā citos AF projektos atbilstoši MK 2021. gada 7. septembra noteikumiem Nr. 621 “Eiropas Savienības Atveseļošanas un noturības mehānisma plāna īstenošanas un uzraudzības kārtība”. 
Lai nodrošinātu nepieciešamo analītiku inovācijas pārvaldības modeļa ietvaros, Ekonomikas ministrija kā finansējuma saņēmējs var piesaistīt Centrālo statistikas pārvaldi uz vienošanās pamata, lai nodrošinātu datu analītiku līdz 2026.gada 31.decembrim. Ekonomikas ministrija kā finansējuma saņēmējs, piesaistot Centrālo statistikas pārvaldi, izmaksas sedz no sava finansējuma 5.1.1.1.i investīcijas ietvaros. 
Izmaiņas institūciju pienākumos nodrošina efektīvāku 5.1.1.1.i investīcijas atspoguļošanu un mērķu sasniegšanu. Precizējumi ir objektīvi pamatoti un būtiski neietekmē investīcijas mērķa grupu un sasniedzamos rezultātus. Plānotie precizējumi neparedz izmaiņas investīcijas izmaksās un sasniedzamā mērķa rādītājā, neietekmē "zaļos" un "digitālos" mērķus, kā arī neietekmē DNSH novērtējumu un laika grafiku.
Skaidrojam, ka 5.1.1.1.i investīcijas ietvaros nodrošinātu demarkācijas neesamību ar Eiropas Savienības kohēzijas politikas programmu 2021.–2027. gadam 1.2. prioritārā virziena "Atbalsts uzņēmējdarbībai" 1.2.1. specifikā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.1. pasākumu "Atbalsts jaunu produktu attīstībai un internacionalizācijai" 1.kārtu (turpmāk - 1.2.1.1. pasākums), paredzēts, ka finansējuma saņēmējiem ir jānodrošina izmaksu nedublēšanās, kas tiek pārbaidīta pie progresa pārskatu un maksājuma pieprasījumu apstiprināšanas. 

2.2. 5.1.1.1.i. investīcijas noslēgums
2023.gada 13. jūnija informatīvā ziņojuma 21.punktā pieejamais attiecināmais kopējais finansējums tika noteikts 6 277 430 EUR apmērā, no kuriem 5 587 918 EUR ietvēra Atveseļošanas fonda finansējumu projektu īstenošanai un 689 512 EUR pievienotās vērtības nodokļa maksājumu segšanai no valsts budžeta līdzekļiem, kur 1 milj. tiek pierēķināts no 5.1.1.2.i investīcijas LZA izmaksu segšanai. No Atveseļošanās fonda finansējuma Ekonomikas ministrijas pienākumu pildīšanai tika sadalīti 2 327 400 EUR, tostarp 1 000 000 EUR ekspertu piesaistei LZA darbību veikšanai, 750 000 EUR atalgojuma izmaksām un 577 400 EUR pārvaldības sistēmas pilnveidei un monitoringam. No Atveseļošanās fonda LIAA darbību īstenošanai tika sadalīti 3 260 518 EUR, no kuriem atsevišķi izdalot personāla izmaksas, darba vietu aprīkojuma izmaksas, komandējumu un darba braucienu izmaksas, darbinieku kompetenču celšanas izmaksas, projekta īstenošanas izmaksas 1 762 518 EUR apmērā, un starptautiskās pārstāvniecības nodrošināšanas izmaksas 1 498 000 EUR apmērā.
Ar grozījumiem Ministru kabineta 2023. gada 24. oktobra noteikumos Nr. 609 "Latvijas Atveseļošanas un noturības mehānisma plāna 5.1. reformu un investīciju virziena "Produktivitātes paaugstināšana caur investīciju apjoma palielināšanu P&A" 5.1.1.r. reformas "Inovāciju pārvaldība un privāto P&A investīciju motivācija" 5.1.1.2.i. investīcijas "Atbalsta instruments pētniecībai un internacionalizācijai" trešās kārtas īstenošanas noteikumi" (MK sēdes protokola Nr. 39 3. §), tika nolemts pārdalīt neapgūto finansējumu investīcijas ietvaros 437 613 EUR apmērā uz 5.1.1.1.i investīciju pārvaldības nodrošināšanai, papildus nosakot pārdales 700 000 EUR LZA pienākumu izpildei un 300 000 EUR -  LV PEAK pētījumu izstrādei par RIS3 ietekmi uz produktivitāti un ekonomikas transformāciju. Ņemot vērā MK noteikumu Nr. 609 grozījumus un Atveseļošanas fonda ietvaros pieejamo finansējumu 5.1.1.1.i, pieejamais finansējums pēc pārdalēm 5.1.1.1.i ir 4 587 918 no 5.1.1.1.i un 437 613 EUR no 5.1.1.2.i. Līdz ar to LZA darbības nodrošināšanai tika novirzīts 262 387 EUR no 5.1.1.1.i investīcijas un 437 613 EUR no 5.1.1.2.i investīcijas 3.kārtas.
Lai atvieglotu 2023.gada 13. jūnija informatīvajā ziņojumā uzskaitīto finansējuma sadali un nodrošinātu vienkāršāku finansējuma izsekošanu Atveseļošanās fonda ietvaros, paredzēts apvienot finansējumu Ekonomikas ministrijas un LIAA veicamo darbību ietvaros, neizdalot atsevišķi katru finansējuma mērķa darbību, vienlaikus, neradot risku finansējuma uzskaites izmaiņās un neietekmējot rādītāju sasniegšanu.
	Attiecīgi pieejamais attiecināmais kopējais finansējums ir  5 715 043 EUR, kas ietver Atveseļošanas fonda finansējumu projektu īstenošanai  5 025 531 EUR apmērā un valsts budžeta finansējumu ne vairāk kā 689 512.00 EUR apmērā, kas ir paredzēts pievienotās vērtības nodokļa (turpmāk – PVN) maksājumu segšanai. 
5.1.1.1.i. investīcijas īstenošanas termiņa pagarinājums ir nepieciešams, lai pēc 2026. gada 31. augusta nepārtraukti nodrošinātu Ekonomikas ministrijas pārziņā esošo pētniecības projektu ieviešanas un sasniegto rezultātu uzraudzību, jo uzraudzības ietvaros pētniecības projektu īstenošana turpinās līdz 2027. gada 31. decembrim. Bez pagarinājuma nebūtu iespējams pilnvērtīgi veikt projektu rezultātu, izmaksu attiecināmības, komercdarbības atbalsta nosacījumu un publisko līdzekļu efektīvas izmantošanas pārbaudes līdz projektu noslēgumam. Finansējumu  plānots novirzīt šim mērķim ir lietderīgāka nekā tā atstāšana budžeta ietaupījumos vai pārdale citam mērķim, jo finansējuma izmantošana pašas investīcijas ietvaros un tā izmantošana ļaus nodrošināt jau apstiprināto projektu pilna cikla uzraudzību, mazināt neatbilstoši veikto izdevumu un rezultātu nesasniegšanas risku, kā arī nostiprināt inovāciju pārvaldības modeļa darbību.
Pamatojoties uz finansējuma saņēmēja ievadīto informāciju Kohēzijas politikas fondu vadības informācijas sistēmā, 5.1.1.1.i ANM investīcijas uzraudzības nodrošināšanai paredzētā finansējuma ietvaros pēc 2026.gada 30.jūnija pieejamais attiecināmais kopējais finansējums ir 1 564 046.54 EUR, tai skaitā, ANM finansējums 1 150 721.04 EUR (579 629.36 EUR EM projekts ietvaros un 571 091.68 EUR LIAA projekta ietvaros ANM finansējums) un 413 325.50 EUR (114 864.68 EUR EM projekts ietvaros, 180 359.66 EUR LIAA projekta ietvaros un 118 101.16 EUR līgumos neiekļautais valsts budžets) valsts budžets apmērā, kas radies, ietaupot finansējumu atlīdzības izdevumos personāla izmaiņu dēļ, kā arī pakalpojumu iepirkumu rezultātā, noslēdzot līgumus par zemāku summu nekā sākotnēji plānots. 
5.1.1.1.i investīcijas pieejamo ANM finansējumu 1 150 721.04 EUR un 81 648 EUR valsts budžetu (netiek plānots izmantot sākotnēji visu pieejamo valsts budžetu, ņemto vērā aktivitāšu maiņu) uz 2026.gada 30.jūniju par laika periodu 2026., 2027. un 2028.gads plānots sadalīt šādi: 
· 2026.gads – pieejamais attiecināmais kopējais finansējums 1 022 256.04 EUR, tai skaitā, 940 608.04 EUR ANM finansējuma (ANM finansējums - EM 276 600 un LIAA finansējums 664 008.04 EUR) un 81 648.00 EUR valsts budžets (valsts budžets – EM 23 100.00 EUR un LIAA finansējums 58 548.00 EUR);
· 2027.gads – pieejamais attiecināmais CFLA ANM finansējums 180 097 EUR;
· 2028.gads – pieejamais CFLA ANM finansējums 30 016 EUR.
Lai nodrošinātu efektīvu un lietderīgu ANM finansējuma izmantošanu, finansējumu  paredzēts novirzīt 5.1.1.1.i investīcijas ievaros uzraudzības nodrošināšanai, lai nodrošinātu nepārtrauktu un kvalitatīvu investīcijas uzraudzību visā īstenošanas periodā, kā arī efektīvu un lietderīgu finansējuma izmantošanu. Pārdale neietekmēs investīcijas mērķu sasniegšanu un nodrošinās nepārtrauktu uzraudzības funkciju izpildi, vienlaikus pilnvērtīgi izmantojot pieejamo finansējumu.
Sākotnēji plānotais kopējais investīcijas finansējums bija 5 715 043.00 EUR, tai skaitā, 5 025 531.00 ANM finansējums un 689 512.00 EUR valsts budžets. Ņemot vērā iepriekš minēto un situācijas izvērtējumu uz 2026. gada 30.jūniju, uzraudzības nodrošināšanai 5.1.1.1.i investīcijas ietvaros plānots kopējais finansējums 5 383 365.50 EUR, tai skaitā, 5 025 531.00 ANM finansējums un 357 834.5 EUR valsts budžets (netiek plānots izmantot sākotnēji visu pieejamo valsts budžetu, ņemto vērā aktivitāšu maiņu), sadalot sekojoši starp finansējuma saņēmējiem[footnoteRef:11]: [11:   2023.gada 13.jūnija informatīvā ziņojuma 21.punkts. Līdz ar to tiek dzēst  2023.gada 13.jūnija informatīvā ziņojuma 22.punkts. ] 

· EM 1 583 371.69 EUR apmērā (ANM finansējums 1 461 983.64 EUR un 121 388.05 valsts budžeta finansējums) [footnoteRef:12];  [12:  2023.gada 13.jūnija informatīvā ziņojuma 21.1.3.punkts] 

· LIAA  3 589 880.81 EUR apmērā (ANM finansējums 3 353 434.36 EUR un 236 446.45 EUR valsts budžeta finansējums)[footnoteRef:13]; [13:   2023.gada 13.jūnija informatīvā ziņojuma 21.2.punkts] 

· CFLA 210 113 EUR ANM finansējums.

Finansējuma saņēmēji 5.1.1.1.i investīcijas īstenošanai nepieciešamo finansējumu normatīvajos aktos noteiktajā kārtībā pieprasīs no 74.resora "Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai.
Lai nodrošinātu inovāciju sistēmas pārvaldības modeļa īstenošanu, LIAA un EM var iekļaut citas 2023. gada 13. jūnija informatīvā ziņojuma 50.punktā minētas izmaksas, ja tas saistīts ar noteikto rādītāju sasniegšanu un pienākumu pildīšanu. 
5.1.1.1.i investīcijas mērķis ir izveidot koordinētu inovāciju pārvaldības sistēmu RIS3 jomās, lai uzlabotu inovāciju politikas ieviešanu, veicinātu uzņēmumu konkurētspēju un stiprinātu sadarbību starp valsti, uzņēmumiem un pētniecības organizācijām. 5.1.1.1.i investīcija ir cieši saistīta ar inovācijas pētniecības projektu ieviešanu un uzraudzību. 
Atbilstoši 2026.gada 6.augusta Eiropas Savienības fondu tematiskās komitejas sēde nolemto tiek pagarināt EM un LIAA izmaksu attiecināšanu līdz 2026.gada 31.decembrim, 5.1.1.1.i. investīcijas īstenošanas termiņš līdz 2028. gada 29. februārim, kā arī nodrošināta CFLA iesaisti,  finansējuma izmantošanu 210 113 EUR apmērā pārvaldības pētniecības projektu uzraudzībai līdz 2028.gada 29.februārim. 5.1.1.1.i investīcijas ietvaros CFLA izmaksas var attiecināt līdz 2028.gada 29.februārim. 
3.Priekšlikumi turpmākai rīcībai
Ņemot vērā šajā ziņojumā sniegto informāciju, Ekonomikas ministrija rosina lemt par konkrētu rīcību, pievienojot Ministru kabineta protokollēmuma projektu, kas paredz:
1. Pieņemt zināšanai informatīvo ziņojumu.
2. Nodrošinot pilnvērtīgu inovācijas pārvaldības mehānisma ieviešanu Latvijas Atveseļošanas un noturības mehānisma plāna 5.1. reformu un investīciju virziena "Produktivitātes paaugstināšana caur investīciju apjoma palielināšanu P&A" 5.1.1.r. reforma "Inovāciju pārvaldība un privāto P&A investīciju motivācija" 5.1.1.1.i. investīcijas "Pilnvērtīga inovāciju sistēmas pārvaldības modeļa izstrāde un tā nepārtraukta darbināšana" (turpmāk – 5.1.1.1.i investīcija), pagarināt Ekonomikas ministrijas kā nozares ministrijas un finansējuma saņēmēja un LIAA kā finansējuma saņēmēja izmaksu attiecināšanu līdz 2026.gada 31.decembrim.
3. Pagarināt 5.1.1.1.i. investīcijas īstenošanas termiņu līdz 2028.gada 29.februārim.
4. Centrālajai finanšu un līgumu aģentūrai kā finansējuma saņēmējam 5.1.1.1.i. investīcijā nodrošināt 1.2.1.2.i. investīcijas “Energoefektivitātes paaugstināšana uzņēmējdarbībā (ietverot pāreju uz atjaunojamo energoresursu tehnoloģiju izmantošanu siltumapgādē un pētniecības un attīstības aktivitātes (t. sk. bioekonomikā))” 2. pasākuma “Inovatīvu produktu un tehnoloģiju izstrāde”, 2.2.1.3.i. investīcijas “Atbalsts jaunu produktu un pakalpojumu ieviešanai uzņēmējdarbībā” un 5.1.1.2.i. investīcijas “Atbalsta instruments pētniecībai un internacionalizācijai” pirmās, otrās un ceturtās kārtas ietvaros īstenoto pētniecības projektu uzraudzības funkciju no 2027. gada 1. janvāra līdz 2028. gada 29. februārim. 


Ekonomikas ministrs	V. Valainis

